KOMISSION ASETUS (EY) N:o 1469/94,

annettu 27 päivänä kesäkuuta 1994,

kuitupellavan ja hampun tuen yksityiskohtaisista säännöistä annetun asetuksen (ETY) N:o 1164/89 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1), sellaisena kuin se on viimeksi muutettuna asetuksella (ETY) N:o 1557/93(2), ja erityisesti sen 4 artiklan 5 kohdan,

sekä katsoo, että

komission asetuksen (ETY) N:o 1164/89(3), sellaisena kuin se on viimeksi muutettuna asetuksella (ETY) N:o 2095/93(4), 4 artiklan a kohdassa säädetään erityisesti, että tuki myönnetään korjatuille aloille ainoastaan, jos tavanomaiset viljelytoimet on tehty; tukijärjestelmän oikean toiminnan varmistamiseksi olisi toisaalta täsmennettävä, mitä korjaamisella tarkoitetaan ja toisaalta pitäisi hyväksytä ainoastaan viljelymenetelmät, jotka nostavat koko viljellyn tuotteen arvoa,

asetuksen (ETY) N:o 1308/70 4 artiklan 2 kohdan kolmannen alakohdan nojalla pellavan tuen määrä erotellaan käyttämällä kertoimia, jotka vahvistetaan toisaalta liotetulle pellavalle, josta siemeniä ei ole poistettu, ja toisaalta liottamattomalle pellavalle, josta siemeniä ei ole poistettu; olisi voitava erottaa nämä kaksi viljelymenetelmää; tämä tavoite voidaan saavuttaa säätämällä, että tuen hakijan on täsmennettävä tukihakemuksessaan, kumpaa viljelytapaa on käytetty; vilpillisten hakemusten vaaran vähentämiseksi olisi helpotettava näiden hakemusten valvontaa ja määrättävä seuraamuksia toimijoille, jotka ovat jättäneet sääntöjen-vastaisia hakemuksia,

asetuksen (ETY) N:o 1164/89 liite A sisältää luettelon pääasiassa kuitujen tuotantoon tarkoitetuista pellavalajikkeista näiden lajikkeiden erottamiseksi muista pellavalajikkeista kuin kuitupellavalajikkeista; mainittua liitettä olisi täydennettävä, koska uusia pellavalajikkeita kasvatetaan pääasiassa kuitujen tuotantoon; viljelykasvilajien yleisestä lajikeluettelosta poistettujen lajikkeiden käyttämisen välttämiseksi olisi säädettävä niiden poistamisesta liitteestä A tulevista kylvöistä lähtien, ja

tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (ETY) N:o 1164/89 seuraavasti.

1) Lisätään teksti 4 artiklan a kohtaan seuraavasti:

"Jotta alaa voidaan pitää korjattuna, sen on täytynyt läpikäydä toimenpide

- joka on toteutettu siementen muodostumisen jälkeen,

- jonka tarkoituksena kasvin kasvuvaiheen päättäminen

ja

- joka on toteutettu kasvin varren hyödyntämiseksi, siemenien kanssa tai ilman siemeniä.

Kolmannessa luetelmakohdassa tarkoitetun hyödyntä-misen katsotaan olevan haluttua, jos kasvi on irrotettu tai jos se on niitetty leikkuuterällä, joka sijaitsee enintään 10 senttimetriä maan pinnan yläpuolella pellavan osalta ja 20 senttimetriä hampun osalta.

Leikkuuterän korkeuteen liittyen:

- alat on pidettävä tilassa, joka mahdollistaa niiden tarkastamisen 20 päivän kuluessa tukihakemuksen jättöpäivästä tai tarkastuspyynnöstä; poiketen siitä, mitä tässä säädetään, jäsenvaltiot toteuttavat tarpeellisia toimenpiteitä markkinointivuodeksi 1994/1995 varmistaakseen, että tätä edellytystä noudatetaan heti, kun korjuu alkaa,

- jäsenvaltiot voivat ottaa huomioon erityiset korjuuedellytykset."

2) Korvataan 8 artiklan 2 kohta seuraavasti:

"2 Tukihakemukseen on sisällyttävä vähintään:

- hakijan sukunimi, etunimet ja osoite,

- ilmoitus korjatuista aloista hehtaareissa ja aareissa ja näiden alojen maakirjanumero tai alojen valvonnasta vastaavan toimielimen vastaavaksi vahvistama maininta, pellavan osalta ilmoitetaan liotetun pellavan, josta siemeniä ei ole poistettu, ja liottamattoman pellavan, josta siemeniä ei ole poistettu, osuudet ja täsmennetään onko pellava nostettu vai onko siemenet poistettu,

- kyseisen tuotteen varastointipaikka, tarvittaessa erikseen siementen osalta, tai jos tuote on myyty ja toimitettu, ostajan sukunimi, etunimet ja osoite."

3) Korvataan 8 artiklan 5 kohta seuraavasti:

"5 Jos asetuksen (ETY) N:o 619/71 5 artiklassa säädetty valvonta osoittaa

a) hamppuun ja pellavaan liotetun pellavan, josta siemeniä ei ole poistettu, ja liottamattoman pellavan, josta siemeniä ei ole poistettu, osuuksia erottamatta liittyen, että ala, jolle tukea on haettu, eroaa valvonnan aikana todetusta alasta, tuen määrä lasketaan alan perusteella seuraavasti:

- jos ala on suurempi, kuin tukihakemuksessa oleva ala, otetaan huomioon todettu ala;

- jos ala on pienempi, kuin tukihakemuksessa oleva ala, huomioon otettu ala on todettu ala vähennettynä alan, jolle tuki on haettu, ja todetun alan välisellä erotuksella. Jos tämä erotus kuitenkin on 25 prosenttia suurempi kuin todettu ala tai jos kyseisen ilmoittajan ilmoituksissa tai hakemuksissa ilmoitettuja aloja on vähennetty saman markkinointivuoden tai edeltävän markkinointivuoden aikana 7 artiklan tai tämän kohdan mukaisesti, tukihakemus hylätään.

Sovellettaessa pellavan viljelyalaan toisen alakohdan säännöksiä, väheneminen koskee ensisijaisesti aloja, joilla viljellään liottamatonta pellavaa, josta siemeniä ei ole poistettu.

b) että liotetun pellavan, josta siemeniä ei ole poistettu, ala on hakemuksessa ilmoitettu liottamattomalle pellavalle, josta siemeniä ei ole poistettu, vähennetään myönnettävän tuen kokonaismäärästä, kun tarvittaessa on otettu huomioon a kohdan säännökset, jokaista liottamattomalle pellavalle, josta siemeniä ei ole poistettu, ilmoitettua liotetun pellavan, josta siemeniä ei ole poistettu, hehtaaria tai hehtaarin osaa kohti 15 prosenttia liottamattomaan pellavaan sovellettavasta tuesta.

Jos jäsenvaltiot hyväksyvät edellä a ja b kohdassa tarkoitetut sääntöjenvastaiset ilmoitukset, seuraamuksia ei määrätä.

Kansallisessa lainsäädännössä mahdollisesti säädetyt seuraamukset eivät rajoita tämän kohdan säännösten soveltamista.

Jäsenvaltiot ilmoittavat komissiolle tämän artiklan soveltamiseksi toteutetuista toimenpiteistä."

4) Korvataan liite A seuraavasti:

"LIITE A

Luettelo pääasiassa kuitujen tuotantoon tarkoitetuista pellavalajikkeista

Argos

Ariane

Astella(1)

Belinka

Berber(1)

Bertelin

Elise

Escalina

Evelin

Fanny(1)

Hera(1)

Hermes

Laura

Lidia(1)

Marina

Mira(1)

Nanda(1)

Natasja

Nike

Nynke

Opaline

Regina

Saskia

Silva

Thalassa (1)

Viking

(1) Poistettava markkinointivuodeksi 1995/1996 ja siitä lähtien. "

2 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan korjattuihin tuotteisiin vuodesta 1994.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 27 päivänä kesäkuuta 1994.

Komission puolesta

René STEICHEN

Komission jäsen

(1) EYVL N:o L 146, 4.7.1970, s. 1

(2) EYVL N:o L 154, 25.6.1993, s. 26

(3) EYVL N:o L 121, 29.4.1989, s. 4

(4) EYVL N:o L 190, 30.7.1993, s. 25